**Telki község**

**Polgármestere**

**Előterjesztés**

**Alpolgármesteri tisztségről történő lemondásról**

**Az előterjesztés mellékletei**: 1 db

**Az előterjesztést tárgyalta**: -----

**Az előterjesztés elfogadása**: egyszerű többségű határozat

A Magyarország helyi önkormányzatairól szóló 2011.évi CLXXXIX. törvény ( továbbiakban: Mötv) 74. § (1) bek alapján a képviselő-testület a polgármester javaslatára, titkos szavazással, minősített többséggel a polgármester helyettesítésére, munkájának segítésére egy alpolgármestert, több alpolgármestert választhat. A képviselő-testület legalább egy alpolgármestert saját tagjai közül választ meg.

(2) Az alpolgármester a polgármester irányításával látja el feladatait. Több alpolgármester esetén a polgármester bízza meg általános helyettesét.

Mötv. 75.§.(2) Azon alpolgármester, akit nem a képviselő-testület tagjai közül választottak, nem tagja a képviselő-testületnek, a polgármestert a képviselő-testület elnökeként nem helyettesítheti, de a képviselő-testület ülésein tanácskozási joggal részt vehet. A nem a képviselő-testület tagjai közül választott alpolgármester jogállására egyebekben a képviselő-testület tagjai közül választott alpolgármesterre vonatkozó szabályokat kell alkalmazni.

A 76.§. Az alpolgármester e tisztsége megszűnik:

a.) a megválasztását követő helyi önkormányzati általános választás napján, jelöltek hiányában elmaradt választás esetén az időközi választás napján;

b.) ----

*c)* a 69. § (1) bekezdés *b)–i)* pontjában foglalt esetekben;

*b) ha a helyi önkormányzati képviselők és polgármesterek választásán már nem választható;*

*c) az összeférhetetlenség kimondásával;*

*d) méltatlanság megállapításával;*

*e) sorozatosan törvénysértő tevékenysége, mulasztása miatti jogi felelősségének jogerős bírósági ítéletben történő megállapításával, az ítélet jogerőre emelkedésének a napjával;*

*f) a tisztségről történő lemondással;*

*g) a képviselő-testület feloszlásának kimondását követően új polgármester megválasztásával;*

*h) az Országgyűlésnek a helyi önkormányzat képviselő-testülete feloszlatását kimondó határozatával;*

*i) halálával.*

*d)* ha a képviselő-testület a polgármester javaslatára, titkos szavazással, minősített többséggel megbízását visszavonja.

A polgármester és így az alpolgármester is e tisztségéről a képviselő-testülethez intézett írásbeli nyilatkozatával mondhat le, amelyet az alpolgármesternek, ennek hiányában a szervezeti és működési szabályzatban a képviselő-testület összehívására, vezetésére kijelölt képviselőnek adja át, részére juttatja el. A polgármester és így az alpolgármester e tisztsége az általa meghatározott, a lemondást követő egy hónapon belüli időpontban, ennek hiányában az írásbeli nyilatkozat átvételének napjával szűnik meg. A lemondás nem vonható vissza. Az írásbeli nyilatkozatot a képviselő-testület következő ülésén ismertetni kell.

Takács Zoltán alpolgármester írásban jelezte, hogy tisztségéről le kíván mondani, melyet a képviselő-testületnek tudomásul kell vennie.

Telki, 2018. május 24.

Deltai Károly

polgármester

**Határozati javaslat**

**Telki Község**

**Képviselő-testülete**

**/2018.(V. ) Öh. számú**

**Határozata**

**Alpolgármesteri tisztségről történő lemondásról**

Telki Község Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvényben biztosított jogkörében eljárva úgy határozott, hogy Takács Zoltán - nem képviselő-testület tagjai közül választott -alpolgármester alpolgármesteri tisztségéről történő 2018. május 22-én benyújtott írásbeli lemondó nyilatkozatát tudomásul vette.

Határidő: azonnal

Felelős: Polgármester